**HARTMANN GROUP**

Slovenská republika

TLAČOVÁ

SPRÁVA

Inovácia v dámskej hygiene

Bratislava, 24. februára 2017 – Inovatívny športový tampón najnovšie predstavil popredný výrobca zdravotníckych pomôcok a materiálov HARTMANN – RICO. Ria tampón SPORT je upravený špeciálne pre fyzickú aktivitu. Značka Ria zaznamnáva najrýchlejší rast v segmente tampónov a tento druh tampónu predstavuje ako prvá.

Doby, kedy menštruácia obmedzovala ženy v aktívnom živote sú vďaka tampónom dávno preč. Ženy ich majú v obľube najmä pre diskrétnosť a komfort. Pred klasickými vložkami ich väčšinou uprednostnia pri cestovaní, v spoločnosti a predovšetkým pri športe. Pri fyzickej aktivite zvolí tampón až 62 % žien.

O rastúcej obľúbenosti tampónov svedčia aj čísla, trh s tampónmi medziročne rastie o 9,8 %. "*Veríme, že naša novinka Ria tampóny SPORT osloví mnoho aktívnych žien. Novinku im detailne predstaví kampaň, ktorá pobeží od mája do júla na kanáloch Youtube, Facebook aj Instragram*," hovorí Pavla Ševčíková, produktová manažérka spoločnosti HARTMANN - RICO.

Tampóny Ria SPORT už na prvý pohľad vyzerajú inak. Pre vyššiu ochranu majú zväčšenú absorpčnú plochu špeciálnymi drážkami. Pri nasiaknutí si športové tampóny udržia stabilnejšie tvar. "*Tampóny majú osem špeciálnych drážok, ktoré dokážu odviesť tekutinu spoľahlivo dovnútra tampónu, kde ju uzamknú. Vďaka tomu dokážu poskytnúť pohodlie a ochranu aj pri intenzívnej fyzickej záťaži,*" dodáva Pavla Ševčíková.

Športové tampóny Ria budú k dispozícii v dvoch verziách, balených po šestnásť kusov, Ria tampóny SPORT Normal a Ria tampóny SPORT Super za odporúčanú predajnú cenu 2,1 eur.

**O spoločnosti HARTMANN – RICO**

Spoločnosť HARTMANN – RICO vznikla v roku 1991 vstupom spoločnosti PAUL HARTMANN AG do vtedajšieho podniku Rico Veverská Bítýška. Patrí medzi najvýznamnejších výrobcov a distribútorov zdravotníckych pomôcok a hygienických výrobkov v Českej republike. Viac ako 20 rokov pôsobí HARTMANN - RICO aj na území Slovenska so sídlom v Bratislave. V oboch republikách zamestnáva HARTMANN - RICO celkovo viac ako 1 650 zamestnancov.